Държавен вестник, бр. 75, 2014 г., стр. 35

БРОЙ  75	
Д Ъ Р Ж А В Е Н  В Е С Т Н И К 	
СТР.  35  
1. Правоспособното лице, на което се възлага 
изработването на кадастралната карта и кадас­
тралните регистри, е „Геопланпроект“ – ЕАД, 
вписано в регистъра по чл. 12, т. 8 ЗКИР със 
Заповед № 332 от 4.06.2001 г. на изпълнителния 
директор на Агенцията по кадастъра. 
2. Графикът за извършване на дейностите да 
се обяви в Службата по геодезия, картография и 
кадастър – Софийска област, и общината. 
3. В срок 30 дни от обнародването на заповедта 
в „Държавен вестник“ собствениците са длъжни 
да означат на свои разноски границите на позем­
лените имоти, намиращи се на територията на 
района, в съответствие с актовете за собственост.
Изпълнителен директор:
 В. Йовев
5876
СТОЛИЧНА ОБЩИНА
РЕШЕНИЕ № 493
от 24 юли 2014 г.
В Направление „Архитектура и градоустрой­
ство“ на СО е постъпило заявление вх. № ГР-70-00-
11 от 11.01.2011 г. от „Доверие Брико“ – АД, Тодор 
Борисов Рангелов и Наско Георгиев Арнаудов с 
искане за допускане изработването на подробен 
устройствен план (ИПР, ПЗ и ИПРЗ) в обхвата 
на квартали 6, 59, 60, 61а и 117, м. Манастирски 
ливади – изток.
Към заявлението са приложени: нотариален 
акт и скица за имот с пл. № 649 на името на 
„Доверие Брико“ – АД; нотариален акт и скица 
за имот с пл. № 808 на името на Иван Маринов 
Бешовишки и Камелия Тодорова Манолова; 
нотариален акт, решение по а.х.д. № 535/2009 г. 
на КРС и скица за имоти с пл. № 442, 443, 444, 
445 на името на Радослав Маринов Карабоиков, 
Татяна Валериева Карабоикова и Наско Георги­
ев Арнаудов; нотариален акт и скица за имот с 
пл. № 584 на името на Тодор Борисов Ангелов; 
нотариален акт и скица за имот с пл. № 983 на 
името на Васил Илиев Гонгалов, Кирил Йорда­
нов Разсуканов и Радослав Кирилов Разсуканов; 
мотивирано предложение, съгласувано от соб­
ствениците на имоти с № 584, 983, 443, 444, 445, 
808, 570, 649, 659.
С писмо от 18.02.2011 г. заявителите са уве­
домени, че е необходимо към заявлението да се 
присъединят всички собственици, за които се 
отнася исканото изменение.
С писмо peг. № 7000-1479 от 19.01.2011 г. кметът 
на район „Триадица“ дава съгласие за сключване 
на предварителен договор за общинския имот 
без планоснимачен номер при урегулирането на 
имотите.
Допълнително е подадено заявление на 
17.01.2011 г. от Георги Илиев Чипориков, Бистра 
Вучкова Михайлова, Славка Илиева Георгиева, 
Василка Николова Чипорикова за имоти с № 659, 
641, 570.
На 19.01.2011 г. и 31.01.2011 г. са подадени 
заявления от Татяна Валериева Карабочкова за 
имоти с № 443, 444, 445; Петко Вучков Божков, 
Боянка Вучкова Бачева, Зойка Евгениева Божкова, 
Юлия Павлова Божкова, Надежда Динева Вуче­
ва, Цанко Антонов Чипориков, Павел Антонов 
Чипориков, Момчил Йорданов Божков, Ивайло 
Йорданов Божков за имот с пл. № 570; Атанас 
Владимиров Панов от името на „ИРА“ – ЕООД, 
за имот с пл. № 596. Представени са документи 
за собственост и скици за имоти № 570 и 596. 
Приложено е мотивирано предложение, подписано 
от собствениците на имоти № 808 и 596.
С молба вх. № ГР-70-00-11 от 10.02.2011 г. е 
внесено влязло в сила на 4.02.2011 г. решение по 
а.х.д. № 248/2008 г. на СГС, с което е отменена 
Заповед № РД-09-50-323 от 30.03.2001 г. на главния 
архитект на София в частта относно ИПРЗ на 
имоти с № 641 и 659.
Преписката е разгледана от отделите на НАГ 
и от ОЕСУТ. С решение по т. 15 от протокол 
№ ЕС-Г-22 от 15.03.2011 г. ОЕСУТ не приема 
мотивираното предложение и изисква предвари­
телни договори по смисъла на чл. 15, ал. 3 ЗУТ.
Заявителите са уведомени за решението на 
ОЕСУТ с писмо от 16.06.2011 г.
С писмо вх. № ГР-70-00-11 от 20.02.2012 г. са 
внесени: коригирано мотивирано предложение; 
предварителен договор от 25.10.2011 г., с който 
„Ойрошпед“ – АД, се задължава да продаде на 
„Доверие Брико“ – АД, реални части от имот 
пл. № 513 и 669, а „Доверие Брико“ – АД, на 
„Ойрошпед“ – АД, реална част от имот № 649; 
нотариален акт, с който „Ойрошпед“ – АД, придо­
бива реална част от имот № 649, която се придава 
към УПИ III-513; нотариален акт за имот № 649 
на името на „Доверие Брико“ – АД.
Мотивираното предложение с допълнително 
представените документи са разгледани от ОЕСУТ 
и с решение по т. 28 на протокол № ЕС-Г-16 от 
6.03.2012 г. се предлага на главния архитект на 
СО да издаде заповед за допускане изработва­
нето на ПУП.
Със Заповед № РД-09-50-259 от 14.03.2012 г. е 
допуснато изработването на изменение на плана 
за регулация на УПИ I – за парк, от кв. 59; УПИ 
I, II, III, IV, V и VI от кв. 60; УПИ I и II от кв. 
61а, УПИ I, II, III, IV, V и VI от кв. 117; улица по 
о.т. 97 –  о.т. 97б – о.т. 71а – о.т. 80; улица по о.т. 
80 – о.т. 79 и изменение на плана за застрояване за 
УПИ IV, V, VI от кв. 60; УПИ II от кв. 61а; УПИ 
VI от кв. 117; план за застрояване за ПИ 594, 649, 
659, 641 от кв. 59, м. Манастирски ливади – изток 
(за ПИ 443, 444, 445, 570, 584, 596, 641, 649, 659).
На 15.03.2012 г. заповедта е изпратена до район 
„Триадица“ и заявителя за сведение и изпълнение.
На 23.01.2013 г. е внесен проект за одобрява­
не с обяснителна записка. Към заявлението са 
приложени: документи за собственост; скици; 
заснемане и експертна оценка на съществуваща­
та растителност, заверени от дирекция „Зелена 
система“ при СО на 13.11.2012 г.; план-схеми 
по смисъла на чл. 108 ЗУТ за техническата ин­
фраструктура – водоснабдяване и канализация, 
със становище изх. № ТУ-3752 от 15.02.2013 г. от 
„Софийска вода“ – АД; план-схеми по смисъла на 
чл. 108 ЗУТ за техническата инфраструктура – ел. 
разпределителна мрежа СрН – трафопостове, със 
становище изх. № 1200916185-1 от 12.02.2013 г. от 
„ЧЕЗ Разпределение България“ – АД; ПТКП, 
съгласуван от „ОБД“ – СО.